**ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА**

**ПРАВИЛНИК ЗА УСТРОЙСТВОТО И ДЕЙНОСТТА НА ОП „ОБЩИНСКИ ПАЗАРИ“,**

**ПРИЕТ С РЕШЕНИЕ №283, ВЗЕТО С ПРОТОКОЛ №15 ОТ 13.10.2021Г.**

**НА ОБЩИНСКИ СЪВЕТ ПЛОВДИВ**

**ВНОСИТЕЛ: ВЕЛИЧКО РОДОПСКИ - ЗАМ.- КМЕТ „ФИНАНСИ И СТОПАНСКИ ДЕЙНОСТИ“ НА ОБЩИНА ПЛОВДИВ**

 ***Проект***

 Съгласно чл.26, ал.4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на нов Правилник на е-mаil адрес: t\_yurieva@plovdiv.bg или в деловодството на община Пловдив, пл. „Стефан Стамболов” №1.

**МОТИВИ:**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ОБЩИНСКИ ПАЗАРИ“.**

**1. Причини, които налагат приемането на Правилник за изменение и допълнение на Правилник за устройството и дейността на ОП „Общински пазари“:**

Предлаганите изменения в Правилника за устройството и дейността на ОП „Общински пазари“ са продиктувани от необходимостта за оптимизиране на работния процес и намаляването на разходите за работна заплата, след направен обстоен анализ на дейността на предприятието. С докладна записка на директора на ОП „Общински пазари“ с изх. №99/17.02.2022г. и вх. №22 ОПП - 1/17.02.2022г. на Община Пловдив е предложено да се внесе промяна в щатната численост на предприятието – намаление с общо 3 щатни бройки /2 бр. инкасатори и 1бр. финансов контрольор/, като предложеното намаление е намерило отражение в Приложение №1 – „Структура и числен състав на ОП „Общински пазари“, неразделна част от Правилника.

При изготвяне на ПРОЕКТОБЮДЖЕТА 2022г. на община Пловдив за 2022г. е взето предвид горепосоченото предложение на директора на общинското предприятие „Общински пазари“ и приложените разчети са заложени като разчет при формиране на разходната част и натурални показатели на предприятието.

Следващия аспект от изменението на Правилника за устройството и дейността на ОП „Общински пазари“ касае настъпилите изменения в активите на ОП „Общински пазари“ през 2021г., поради което е необходимо да бъде актуализиран и описът на предоставеното за управление имущество по Приложение №2 към Правилника.

В тази връзка, в изпълнение на разпоредбите на §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС предприятието е представило актуализирано **Приложение №2**, неразделна част отПравилника към 31.12.2021г.

В актуализирания опис на имуществото по групи сметки към 31.12.2021г. са включени следните активи:

1. Дълготрайни материални активи, които предприятието стопанисва към 31.12.2021г.;

2. Новопридобити активи: по Сметка 2041 и сметка 2049 – 1 бр. закупен нов климатик на стойност 999,17 лв., 1 бр. закупено скеле на стойност 833,12лв. и 1 бр. нов компютър на стойност 636,00 лв.;

3. Прехвърлени са на район „Източен“ 5бр. коледни къщички, съгласно Заповед №21ОА2742/08.10.2021г. на Кмета на община Пловдив.

Видно от актуалното Приложение №2 към 31.12.2021г. общата балансова стойност на всички дълготрайни активи на предприятието е **4 954 945,67** лв.

С оглед на всичко изложено дотук, целесъобразно и законосъобразно се явява приемането на Правилник за изменение и допълнение на Правилник за устройството и дейността на ОП „Общински пазари“.

**При изработването на проекта за приемане на Правилник за изменение и допълнение на Правилник за устройството и дейността на ОП „Общински пазари“ са спазени принципите на *необходимост, обоснованост, предвидимост, откритост, съгласуваност, субсидиарност, пропорционалност и стабилност.***

**Принцип на необходимост** – необходимо е да бъде приет Правилник за изменение и допълнение на Правилник за устройство и дейността на ОП „Общински пазари“ с оглед оптимизиране на щатната численост, актуализация на щатната численост на предприятието в посока намаление, промяна на чл.16 от Правилника „Структура и числения състав“, съответно актуализация на Приложения №1 и Приложение №2 към Правилника.

**Принципът на обоснованост** – приемането на Правилник за изменение и допълнение на Правилник за устройството и дейността на ОП „Общински пазари“ се обосновава с разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка с чл.3, ал.8, ал.9 и ал.11 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет **–** Пловдив, ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложеното приемане на Правилник за изменение и допълнение на Правилник за устройството и дейността на ОП „Общински пазари“ е в съответствие с нормативните актове от по**-**висока степен.

При изработване на проекта за приемане на Правилник за изменение и допълнение на Правилник за устройството и дейността на ОП „Общински пазари“ е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на проекта за приемане на Правилник за изменение и допълнение на Правилник за устройството и дейността на ОП „Общински пазари“, която е прикачена към публикувания проект.

**Цел на приемане на Правилник за изменение и допълнение на Правилник за устройството и дейността на ОП „Общински пазари“.**

Целта на приемането на Правилник за изменение и допълнение на Правилник за устройството и дейността на ОП „Общински пазари“ е да се промени чл.16 от Правилника, съответно да се приеме актуализирани Приложение №1 - “Структура и числен състав“ и Приложение №2 **–** „Опис на предоставеното за управление имущество към 31.12.2021г., неразделни части от Правилника за устройството и дейността на ОП „Общински пазари“, с оглед оптимизиране на структурата на предприятието чрез намаляване на числения състав и коректното отразяване на управляваните от предприятието ДМА в съответствие със записите в счетоводните регистри.

**Финансови средства, необходими за приемане на Правилника.**

За приемането на Правилник за изменение и допълнение на Правилник за устройството и дейността на ОП „Общински пазари“ не е необходимо разходването на допълнителни бюджетни средства.

**Очаквани резултати**

Очакваните резултати са: оптимизация на структурата на предприятието и намаляването на разходите за работна заплата; обективно регистриране и счетоводно отчитане на материалните активи, предоставените за управление на ОП „Общински пазари“.

**Анализ за съответствие с правото на Европейския съюз**

Предлаганото приемане на Правилник за изменение и допълнение на Правилник за устройството и дейността на ОП „Общински пазари“ е в съответствие с нормативните актове от по**-**висока степен, както и с тези на европейското законодателство.

Приемането на Правилник за изменение и допълнение на Правилник за устройството и дейността на ОП „Общински пазари“ е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закона за нормативните актове, Наредбата за създаване, управление и контрол върху дейността на общинските предприятия по глава VІ от Закона за общинската собственост и други приложими законови разпоредби, поради което съответствието му с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.

Проектът на подзаконовия нормативен акт е публикуван на официалната страница на община Пловдив на **18.02.2022г.**

След изтичане на законовия 30**-**дневен срок, предложенията и становищата по проекта на Правилник за изменение и допълнение на Правилник за устройството и дейността на ОП „Общински пазари“ ще бъдат взети предвид и ще са публикувани на интернет страницата на община Пловдив. Публикуваната справка ще отразява постъпилите предложения заедно с обосновка за неприетите предложения, като същите ще бъдат оповестени от вносителя.

**Правни основания:** На основание разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка с чл.3, ал.8, ал.9 и ал.11 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**ПРОЕКТ НА РЕШЕНИЕ:**

**I.** Приема Правилник за изменение и допълнение на Правилник за устройството и дейността на ОП „Общински пазари“, приет с Решение №283, взето с протокол №15 от 13.10.2021г. на Общински съвет Пловдив, както следва:

**§ 1. Намалява** щатната численост на ОП „Дезинфекционна станция“ с **3 бр**. по Дейност 866 „Общински пазари и тържища“,считано **от 01.04.2022 година**.

**§ 2.** Променя чл.16 на раздел ІІ, б. В “Числен състав на Предприятието” от Правилника, както следва:

„Чл.16. Числеността на персонала на предприятието е 32 щатни бройки, съгласно Приложение №1, неразделна част от Правилника, в това число:

Дейност 866 „Общински пазари и тържища“ – 26 бройки;

Дейност 898 „Други дейности по икономика“ – 6 бройки;

**§ 3.** Отменя Приложение №1към действащия Правилник за устройството и дейността на ОП „Общински пазари“ и приема ново Приложение № 1 “Структура и численост на персонала” към 01.04.2022г.*,* което става неразделна част от същия.

**§ 4.** Отменя Приложение №2 към действащия Правилник за устройството и дейността на ОП „Общински пазари“ и приема ново Приложение № 2 “Опис на предоставеното за управление имущество към 31.12.2021г.”, което става неразделна част от същия.

**Заключителни разпоредби**

**§ 5.** Правилникът за изменение и допълнение на Правилник за устройството и дейността на ОП „Общински пазари“, приет с Решение №……, взето с Протокол №….. от ……………………… 2022г. на Общински съвет – Пловдив и влиза в сила **от 01.04.2022г.**

**§ 6.** Изпълнението на Правилника се възлага на директора на ОП „Общински пазари“.

**Приложения:**

**1. Приложение №1** – Правилник за устройството и дейността на ОП „Общински пазари“, неразделна част от настоящото решение, ведно с Приложение №1 „Организационна структура на ОП „Общински пазари“ към 04.01.2022г. и Приложение №2 „Опис на ДМА към 31.12.2021г.“, и двете неразделна част от Правилника.

**2. Приложение №2** – Предварителна оценка на въздействието.